| Kočisകൊച്ചി |
| --- |
| *Kočio žydų kvartalas Matančeryje* |
|  |
| 

KočisKočis

9°59′0″ š. pl. 76°16′0″ r. ilg.﻿ / ﻿9.98333°š. pl. 76.26667°r. ilg.﻿ / 9.98333; 76.26667﻿ (Kočis (Indija))Koordinatės: 9°59′0″ š. pl. 76°16′0″ r. ilg.﻿ / ﻿9.98333°š. pl. 76.26667°r. ilg.﻿ / 9.98333; 76.26667﻿ (Kočis (Indija)) |
|  |
| Laiko juosta: (UTC+5:30) |
|  |
| **Valstybė** | Indijos vėliava Indija |
| **Valstija** | Kerala Kerala |
|  |
| **Gyventojų** (2011) | 677 381  |
| **Altitudė** | 0 m |
|  |
|  **Vikiteka** | Kočis |

**Kočis** arba ***Kočinas*** (mal. കൊച്ചി  = *Kocci*, angl. *Kochi*, *Cochin*) – miestas pietų Indijoje, Keraloje, uostas pietvakarinėje šalies pakrantėje, įlankų ir protakų išraižytame Malabaro krante ir priekrantės salose. Didžiausias Keralos pramonės centras. Išvystytas turizmas, laivybos, tekstilės, chemijos, naftos perdirbimo, maisto, informacinių technologijų pramonė, prekyba. Yra tarptautinis oro uostas, geležinkelio stotis (Ernakulame). Pro Kočio uostą įvežama nafta, ryžiai, išvežama kava, arbata, kaučiukas, prieskoniai, kokosų produktai, anakardžių riešutai.

Kočyje veikia 1971 m. įkurtas universitetas, Šv. Pranciškaus bažnyčia (1510 m.), hinduistų šventyklos, mečetės, Matančerio sinagoga. Yra XVI a. kolonijinės architektūros pastatų.

2011 m. 43,7 % miesto gyventojų buvo hinduistai, 38,1 % – krikščionys, 17,5 % – musulmonai.

Laivų statykla Ernakulame
Šv. Kryžiaus katalikų bažnyčia

Istorija
--------

Kočis buvo Indijos prieskonių prekybos centras, žinomas graikams, žydams, sirams, arabams ir kinams. Kočio karalystė atsirado XII a. žlugus Čerai. Jis iškilo kai Perijaro upės potvinis sugriovė Muzirį 1341 m. Seniausias literatūrinis šaltinis, minintis Kočį, yra kinų keliautojo Ma Huan, kuris lankėsi XV a. su admirolu Dženg He, užrašai. Uostą 1440 m. taip pat aplankė italų keliautojas Niccolò de' Conti.

XV a. Malabaro krante Kočis ir Kalikutas labai konkuravo, tad Mingų dinastija įsikišo suteikdama Kočiui ir jo valdovui specialų titulą *Keyili* (可亦里). Tokiu būdu Kočiui pavyko mesti iššūkį Kalikuto dominavimui. Kalikuto zamorinas tik kinams nutraukus keliones į Kočį įsiveržė į uostą ir paskyrė savo patikėtinį jo karaliumi.

Portugalų keliautojas Pedras Alvarešas Kabralis Kočio mieste 1500 m. įkūrė pirmą europiečių gyvenvietę Indijoje. Portugalai valdė Kočio tvirtovę 1503–1663 m. Tuo laikotarpiu Inkvizicija persekiojo Šv. Tomo katalikus ir žydus, gyvenusius mieste. Kočio Šv. Pranciškaus bažnyčioje buvo palaidotas Vaskas da Gama (1469–1524), kol 1539 m. jo palaikai buvo perkelti į Portugaliją. Po portugalų Kočį valdė olandai, pervadinę tvirtovę Stormsburgu, o Kočio karališkoji šeima perkėlė sostinę į Trisurą. 1664 m. olandai įkūrė Kočio savivaldybę, kuri buvo panaikinta jiems nusilpus XVIII a. Likusį Kočį valdė Kočio karalystės valdytojai. 1773 m. Kočis pradėjo mokėti duoklę Mysorės karalystei.

1814 m. sutartimi olandai atidavė Kočį britams mainais už Bankos salą prie Sumatros. 1866 m. atkurta Kočio tvirtovės savivaldybė. 1925 m. dėl visuomenės spaudimo buvo įkurta Kočio įstatymų leidimo taryba. 1947 m. Indijai gavus nepriklausomybę Kočis savanoriškai prie jos prisijungė.

Nuo 2000 m. paslaugų sektorius lėmė miesto ekonomikos suklestėjimą.

Žymūs žmonės
------------

Kočyje mirė žymus portugalų keliautojas Vaskas da Gama (1469–1524).

Sportas
-------

* Kerala Blasters FC – futbolo klubas

Miestai partneriai
------------------

Miestai, su kuriais Kočis yra užmezgęs partnerystės ryšius:

* Jungtinės Amerikos Valstijos Norfolkas, JAV
* Jungtinės Amerikos Valstijos Menlo Parkas, Kalifornija, JAV
* Rusija Piatigorskas, Rusija
* Lietuva Vilnius, Lietuva

Išnašos
-------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 230
2. ↑  *Kočin*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006
3. ↑  „History of Kochi Rajas". Centre For Heritage Studies. Suarchyvuotas originalas 2009-02-14. Nuoroda tikrinta 2009-03-12.
4. ↑  Ma Huan: Ying Yai Sheng Lan (1970). *The Overall Survey of the Ocean's Shores*. translated by J.V.G. Mills. Hakluyt Society, White Lotus Press. ISBN 974-8496-78-3.
5. ↑  „Accounts of Nicolo de' Conti (ca. 1395–1469)". *Niccolò di Conti*. win.tue.nl. Suarchyvuotas originalas 2013-02-21. Nuoroda tikrinta 2006-05-23.
6. ↑  Sen, Tansen (2016). „The Impact of Zheng He's Expeditions on Indian Ocean Interactions". *Bulletin of the School of Oriental and African Studies*. **79** (3): 616–617. doi:10.1017/S0041977X16001038..
7. ↑  „Early Voyages to the Far East". University of Calgary. Suarchyvuotas originalas 2011-03-01. Nuoroda tikrinta 2011-03-09.
8. ↑  
„St. Francis Church in Ernakulam". Department of Tourism, Kerala. Suarchyvuotas originalas 19 sausio 2018. Nuoroda tikrinta 19 sausio 2018. `{{cite web}}`: Nežinomas parametras `|deadurl=` ignoruotas (`|url-status=` suggested) (pagalba)
9. ↑  „Kochi, India - Norfolk Sister City Association". Norfolk Sister City Association. Suarchyvuota iš originalo 20 gruodžio 2017. Nuoroda tikrinta 13 sausio 2018.
10. ↑  „Kochi, Menlo Park sign agreement on cultural and economic exchange". The Hindu. Suarchyvuota iš originalo 3 kovo 2018. Nuoroda tikrinta 13 sausio 2018.
11. ↑  „Association with Pyatigorsk". Centre for Heritage, Environment and Development. Suarchyvuota iš originalo 26 spalio 2016. Nuoroda tikrinta 13 sausio 2018.
12. ↑  „Kochi signs MoU with Vilnius". Deccan Chronicle. Suarchyvuotas originalas 2020-08-14. Nuoroda tikrinta 2018-11-10.